JohanHeinsen/ENO huggingface dataset:
Lolland-Falsters Stifts-Tidende, 1842-04-14
Paa de til Togter iaar udcommanderede Krigsskibe ere som Læger ansatte paa Fregatten Thetis, Reservechirurgerne Courlænder og Petersen, paa Briggen St. Croix, Candidat Brydegaard og paa Corvetten Floral Candidat Friis.
Lolland-Falsters Stifts-Tidende, 1842-04-14
Skibspræst Ørsted er udnævnt til som Præst at gaae med Fregatten Thetis." – Efter Forlydende vil Fregatten blive forsynet med et Antal Musici, udtagne af forskjellige Regimenters Musikkorps.
Lolland-Falsters Stifts-Tidende, 1842-04-14
(Dagen.)
Lolland-Falsters Stifts-Tidende, 1842-04-14
Ved den i Mandags foretagne Trækning af det 95de Classelotteries 2den Classe ere de større Gevinster faldne saaledes: 5000 Rbd. paa Amben 14217.
Lolland-Falsters Stifts-Tidende, 1842-04-14
De udkomne Bagtal ere: (Dagen.)
Lolland-Falsters Stifts-Tidende, 1842-04-14
Flensb. Zeit. beretter, at Jernbane-Comiteen har indgivet til Magistraten og de deputerede Borgere i Flensborg Begjæring om, at de paa det Kraftigste ville understøtte en af 896 Borgere underskreven Petition til Kongen og Bevillingen af et Laan paa 150,000 Rbd. for Stadens Vedkommende til Anlæggelse af en Jernbane.
Lolland-Falsters Stifts-Tidende, 1842-04-14
Den for Bedrageri actionerede Silke= og Klædehandler Mønster fra Kjøbenhavn blev i Løverdags af Hof- og Stadsretten idømt 1 Aars Forbedringshuusarbeide.
Lolland-Falsters Stifts-Tidende, 1842-04-14
Nykjøbing den 14 April. J No. 96 af Bladet Dagen læses følgende Artikel: Pressefrækhed. J Viborg Avis læses nylig: Hs. Durchl. Landgreve Vilhelms Søn vil afgaae med Fregatten til Levanten, hvor han vil opholde sig et Aarstid, sandsynligviis for at studere vedkommende Staters Forfatning. Denne Correspondentefterretning er naturligviis strax gaaet over i de andre Provindsaviser, men vi maae billigviis undre os over, at en Artikel med en saa hadefuld Hentydning til et Medlem af Kongehuset har kunnet passere i en censureret Avis, og det er derfor vistnok paa høie Tid, at der holdes lidt Øie med Provinds aviserne. - Det er klart, at Dagens Hensigt med Ovenstaaende har været at modarbeide det Jndtryk, som den viborgske Artikel muligen kunde gjøre paa de Læsere, der ikke have overseet den Deel af samme, der angiver det formodede Øiemed med Prindsens Reise; men "Dagen har her, som oftere, aldeles forfeilet sin Hensigt, idet den netop har vakt Opmærksomheden for Noget, der rimeligviis ellers var forblevet temmelig udændset. Naar Dagen yttrer, at den omhandlede Correspondentefterretning er naturligviis strax gaaet over i de andre Provindsaviser, saa maa det bemærkes, at kun meget faa Blade strax have optaget den, og naar nærværende Blad og flere nu meddele den, saa er det - ikke af Vib. Av., men naturligviis – efter Dagen, og alene af den Grund, at de derved faae Leilighed til at give dette Blad en velfortjent Tilretteviisning for dets overlagte og ubeføiede Yttringer og Angreb, der ikke alene ere sigtede mod Provinds aviserne, men tillige indeholde nærgaaende og næsvise Beskyldninger mod de Mænd, der ere beskikkede til at have det juridiske Tilsyn med Provindsbladene.
Lolland-Falsters Stifts-Tidende, 1842-04-14
Vi ville haabe, at Dagens Redacteur selv vil erkjende det Upassende i hans Artikel, og det skulde derfor ikke meget undre os, om han, som vi tidligere have seet, maatte finde sig foranlediget til at fralægge sig Deel og Lod i den nævnte Artikel, og skyde Skylden paa en Medarbeider, der af ungdommelig Ubesindighed og uden hans Vidende og Villie havde givet den Plads i Dagen.
Lolland-Falsters Stifts-Tidende, 1842-04-14
Litteratur. Blandt flere Skrifter, som ere udkomne paa den Wahlske Boghandlings Forlag under dennes nuværende virksomme og driftige Bestyrer, Cand. phil. E. Skouboe, maae vi gjøre vore Læsere og fornemmelig Almueskoler nes Bestyrere opmærksomme paa tvende fortrinlige Skolebøger: 1. Lærebog i Danmarks Historie, udarbeidet nærmest efter Allens Haandbog i Fædrelandets Historie, til Brug, for Almueskolerne, af G. Strøm. Jndb. 20 s. 2. Omrids af Geographien, nærmest beregnet med Hensyn til de kjøbenhavnske Sogneskolers Tarv, af A. Krogh. Jndb. 16 s. Vor Tids hele Stræben gaaer fornemmelig ud paa at hæve de lavere Borgerclasser op til den Nydelse af Livets virkelige Goder og den Besiddelse af Rettigheder, hvorpaa de som Mennesker og Statsborgere kunne gjøre Fordring. Erkjendelsen af, at dette Formaal ikkun opnaaes ved Oplysning og Dannelse, at Kundskab er Magt, har derfor henledet alle Fædrelands venners fortrinlige Opmærksomhed paa Skolevæsenets Forbedring, og vi ere overbeviste om, at de nævnte Smaabøger, som i et let og efter Barnets Forestillinger lempet Sprog i sammentrængt Korthed meddele Alt, hvad der for Tiden kan ansees nødvendigt som Grundlag for den historiske og geographiske Underviisning i Almueskolerne, ville findes særdeles vel skikkede til at opfylde deres Bestemmelser.
Lolland-Falsters Stifts-Tidende, 1842-04-14
Befordringer. Sognepræst for Strynøe Menighed F. Wilhielm er allernaadigst beskikket til Sognpræst for Snøde- og Stoense Menigheder paa Langeland. Besidderen af Grevskabet Langeland har jus proponendi til sidstnævnte Sognekald.
Lolland-Falsters Stifts-Tidende, 1842-04-14
Udenlandske Efterretninger. Efterat Oppositionen i det engelske Parlement forgiæves har forsøgt paa forskjellige Maader at forhindre Antagelsen af Robert Peels nye Finantsplan, især den trykkende Jndkomst=Skat af 3 pCt., som skal erlægges af Alle, hvis Jndkomster udgjøre 150 Pd. Sterling eller derover, og efterat alle Amendements og Modificationer med temmelig betydelig Stemmefleerhed vare forkastede, har Oppositionen aldeles opgivet Kampen, og Forslaget er heelt og holdent antaget uden Afstemning. Ligeledes er den nye Kornlov eenstemmig antagen. Saa store og gjennemgribende Resultater kunde kun opnaaes, naar – saaledes som her er Tilfældet – det conservative Ministerium selv bringer liberale Reformer i Forslag; thi det conservative Aristokrati samtykker mere af Partihensyn end af Overbeviisning, og skjøndt en Deel af de Liberale have arbeidet imod de Forholdsregler, som de selv forhen ikke have kunnet sætte igjennem, saa have dog saa frifindede Reformer nødvendig maattet vinde bifald, hos den store Fleerhed af Nationen, saa meget mere som Jndkomst=Skatten kun rammer de mere formuende Stænder. – De frygtelige Efterretninger fra Afganistan have gjort et overordentligt Jndtryk, værdigt en stor og fri Nation, og neppe har det nogen finde klarere og skjønnere viist sig, hvilken Jndflydelse den engelske Forfatning har udøvet paa Folkets Characteer og Samfundsaand. Alle Blade af alle Partier, selv de, som ivrig have dadlet Afganistans Erobring, stemme nu paa det Fuldkomneste overeens i Nødvendigheden af med Vaabenmagt at gjenoprette den brittiske Ære, og intet Offer at skye, hvor stort det end maa være. Saa hurtig som muligt skulle 9000 Mand sendes til Jndien, og Flere skulle siden følge; 9 Linieskibe foruden Dampskibe og mindre Fartøier skulle i dette Aar løbe af Stabelen paa de engelske Værfter. SchaSchudscha, hvem Englænderne beskyttede, har udenTvivl været en Forræder imod dem, og hersker endnu i Kabul. Ogsaa tale engelske Blade ligefrem om, at russiske Agenter have viist sig virksomme ved denne skjændige Sammensværgelse. – Fra China ere Efterretningerne just ikke gunstige for Englænderne. Disse forholde sig rolige og ville Jntet foretage for den ventede Forstærkning ankommer, men Chineserne arbeide af alle Kræfter paa at ruste sig, og have under Veiledning af 3 hollandske Officerer gjort store Fremskridt i befæstningskonst og i Brugen af Skydevaaben; de have med Steendæmninger tilspærret Floden, som fører til Kanton, oprettet flere stærke Batterier, vel forsynede med udmærkede Kanoner, og synes i det Hele at være beredte paa nu at ville gaae angrebsviis tilværk.
Lolland-Falsters Stifts-Tidende, 1842-04-14
I Anledning af det franske Deputeretkammers Discussion og Statens overordentlige Udgifter (hvortil Pengene uden synderlig Modstand bevilges for den ene Post efter den anden) erklærede Guizot, at Hr. Piscatory, der er sendt som Gesandt til Grækenland, atter har tilveiebragt Rolighed i dette Land og været den franske Jndflydelse nyttig, og at Hensigten med det til Persien sendte Gesandtskab er, i disse fjerne Egne at bringe i Erindring, at der gives et Frankrig, et stort Folk, som maaskee, naar den store af forudseende Aander ventede Kamp mellem to store Stater udbryder, kunde ansee det for nødvendigt at gjøre sin Jndflydelse gjældende.
Lolland-Falsters Stifts-Tidende, 1842-04-14
Skibs- og Handelsefterretninger. Kjøbenhavn den 12te April. Briggen Falster, Sidenius, er den 3die Marts ankommen til Havanna fra Altona. – De sidste Efterretninger fra England ere atter mere gunstige for vor Kornhandel: Mangelen føles nu alt mere og meere i det Jndre af Landet, og Møllerne fra de andre Kjøbstæder og alle Provindserne komme til London for at gjøre Jndkjøb af Hvede der, hvor Forraadet af den fortoldede Hvede ikke er stort, og Beskaffenheden af den engelske Hvede er kun slet. Priserne ere i de sidste Par Postdage stegne 4 pr. Otr., og Forraadet af selv den ufortoldede Hvede er neppe mere forTiden end 500,000 Otr. Vintersæden staaer heller ikke godt i England, og indtil den tilkommende Høst vil man bestemt, saaledes som vi saa ofte have anført, trænge til større Tilfør seler. Kornloven er nu antaget i Underhuset, og vil, saasnart den har passeret Overhuset, træde i Kraft. De stigende Priser og Manglen, som man føler, ville sikkert bevirke meere Liv paa Kornmarkederne i Almindelighed, thi Hvedens Stigen virker ogsaa paa de øvrige Kornsorter, desuden er Forraadet af Byg i England kun ringe, og alt hvad der ligger paa Oplag af fremmed Byg kunne vi ikke anslaae høiere end til 200,000 Tdr. J Hamborg er ogsaa Hvede allerede steget 4 Rbmk. og Byg 2 Rbmk. pr. Tde, ligesom alle øvrige Kornsorter ere mere søgte. Her er bleven solgt radet Byg, til at modtage i Provindserne frit om Bord, til 20 Rbmk. pr. Tde, bedste dansk Rug (12 Lpd.) til 5 1/2 Rbd. og østersøisk Rug til 8 Mk. 12 st. 9 Mk. Hamb. Bco. (ufortoldet). Omsætningen i Hvede indskrænker sig til Forbruget her i Byen; vort Forraad af denne Kornart er i det Hele kun saare ringe. Opmærksomheden er iøvrigt meget henvendt paa Kløverfrø, og smukt rødt Fro betales med 2324 Rbmk. 8 s. og hvidt til 16-17 Mk. 8 s. pr. Lpd. (Hand. Tid.
Lolland-Falsters Stifts-Tidende, 1842-04-14
Fallit. Silke- og Klædehandler Johannes Emil Kjær i Kjøbenhavn den 11te April.
Lolland-Falsters Stifts-Tidende, 1842-04-14
Kjøbenhavns Havnepriser den 9de April 1842. Hvede, holsteensk, 6 Rbd. 64 s. a 8 Rbd. 64 s.; dito sjællandsk, 6 Rbd. a 7 Rbd. 64 s.; Rug, østersøisk, 6 Rbd. 32. s. a 6 Rbd. 64 s.; dito fra Provindserne, 5 Rbd. a 5 Rbd. 48 s.; Havre, 2 Rbd. 16 s. a 2 Rbd. 48 s.; Erter, 5 Rbd. a 6 Rbd.
Lolland-Falsters Stifts-Tidende, 1842-04-14
Ved Tallotteriets 1536 Trækning i Kjøbenhavn udkom: Reisende fra den 6te til den 13de April 1842. Fra Gaabense til Vordingborg. Med Pakkeposten, Madam Holm. Med Personposten: Urtekræmmer Ancher, Frøken Langheim; Student Brünniche, Provisor Degen. Udenfor Posterne, Grevinde Raben med følge; Kbd. ErasmiAvlsforvalterne Homann og Schrøder; Godsforvalterne Lützen, og Ferrall; Handelsfuldmægtig Fauerschow.
Lolland-Falsters Stifts-Tidende, 1842-04-14
Med Jerndampskibet Caroline Amalier ankom til Gaabense den 9de April Fru Justitsraadinde Friis med Datter og Kammerjomfru, Frøkenerne Wichfeld og Bertouch-Lehn; Adjunct Hansen; Grosserer Petersen; Cand. pharm. Degen; Guldsmedsvend Kronmann, Jomfrue Hartmann, Madame Schier; Sømand Hansen. Afgik samme Dag fra Gaabense til Svendborg, Kjøbmand Hagenstrøm. - Samme Dampskib afgik fra Gaabense den 12te April medhavende til Kjøbenhavn: Stænderdeputeret I Sidenius, 5 Haandværkssvende og 1 Soldat.
Lolland-Falsters Stifts-Tidende, 1842-04-14
Med Dampskibet Frederik den Sjette ankom den 10de April fra Kiel til Øerne: Dhrr. Heegaard, Lundahl, P. og C. Mackeprang, Richting og Møller. Samme Dag afgik fra Øerne til Kjøbenhavn: Kjøbmand Dichmann, Candidat Grandjegn; Fuldmægtig Rosenkilde; Forpagter Müller; Dhrr. Holm, P. og T. Jensen, og Christophersen. (Forlangt indrykket.) Jeg har altid troet, at den Tjener, som var sig bevidst at have opfyldt sine Pligter, lovmedholdelig fortjente et godt Skudsmaal, og at Huusbonden maatte være forpligtet til at bevise Rigtigheden af den Paategning, han har givet Skudsmaalet. Jmidlertid synes Udfaldet af en Sag imellem min forhenværende Huusbond og mig at modsige denne Mening, idet jeg bleve dømt til at betale Mulct, fordi jeg forlangte oplyst og beviist, hvormed jeg havde fortjent den krænkende Paategning, min forrige Huusbond, Pastor Næsted i Vester Kpipinge, havde givet mit Skudsmaal. Dette Udfald af Sagen foranlediger mig til at spørge: Bør en Huusbond paategne, hvad han ikke kan angive gyldig Grund for Han vil da kunne beskylde sin Tjener forde Forsømmelser, som ene og alene kunne tilskrives han selv, og ved at paasige ham Uduelighed spærre ham Veien til fremtidig Ansættelse. Men hvad er da Skudsmaalet til og kan Lovgivningens Øiemed, Sandhed, herved opnaaes, - Sandelig - jeg tvivler derom Maaskee vil en eller anden Herre, som tyranniserer sine Tjenere og som dertil troer sig fuldkommen berettiget tænke: Hvad mon Tjenerne indbilde sig, Vide de ikke, at de blot have Pligter – ingen Rettigheder, – Jeg har hørt en Herre sige til sin Tjener: "Herre Gud din usle Stakkel, hvad mener Du dig? Troer Du at kunne gjøre mig Noget?" – Endskjøndt jeg er overbeviist om, at der gives mange Herrer, som omgaaes deres Tjenere paa en meget god og velvillig Maade, er der dog neppe Tvivl om, at der ogsaa gives Adskillige, som pine og plage deres Folk, Dag ud og Dag ind, og saafremt de nu desuden have Ret til at paategne deres Skudsmaal som de have Lyst til, og uden at behøve at godtgjøre Sandheden deraf, saa er det vist ikke overflødigt at advare den fredelige og ordentlige Tjener, at han kan vogte sig for slige Herrer, som have saa megen Magt til at skade. Peter Nicolai Torværd.
Lolland-Falsters Stifts-Tidende, 1842-04-14
AVERTISSEMENTS. Efter flere Aars Svagelighed og omtrent et halvt Aars vedvarende Sygdom blev vor Söster og Svigerinde Jomfru Henningine Pouline Wichmand Natten til den 8de dennes ved Döden udfriet af sine Lidelser, hvilket herved bekjendtgjöres for deeltagende Slægtninger og Venner. Mariboe, den 11te April 1842. Hanne Møller, T. sal. Braes, C. A. Møller. fød Wichmand. föd Wichmand.
Lolland-Falsters Stifts-Tidende, 1842-04-14
Lollands-Falsters Stiftstidende.
Lolland-Falsters Stifts-Tidende, 1842-04-14
(April Qvartal 1842.)
Lolland-Falsters Stifts-Tidende, 1842-04-14
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltnummere udgives saaofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1842-04-14
At Nykjøbings Fattigkasses Regnskab for Aaret 1841 idag er henlagt til Eftersyn i lovbefalet Tid hos Borgerrepræsentanternes Formand, Bagermester Kryger, bekjendtgjøres herved.
Lolland-Falsters Stifts-Tidende, 1842-04-14
Nykjøbings Fattigcommission den 14de April Da jeg Undertegnede har etableret mig her i Byen som Malermester, anbefaler jeg mig herved til Byens og Omegnens ærede Beboere, samt til Enhver, der vil forunde mig deres Arbeide. Reel Behandling, propert og solid Arbeide til muligst billige Priser skal stedse være Formaalet for mine Bestræbelser, og hvorved jeg haaber at vinde Enhvers Tillid og Tilfredshed. Saxkjøbing den 10de April 1842. Ærbødigst. L. P. Jensen, boende hos Kjøbmand Hansen. En Hestemølle, som er i meget god Stand og af 2de Hestes Kraft, tjenlig saavel til Meel som til Grynmaling, er at faae tilkjøbs for billig Priis. Adressecontoiret anviser Sælgeren.
Lolland-Falsters Stifts-Tidende, 1842-04-14
En brugt Eenspænder=Vogn med 2 Sæder og Seletøi samt en god engelsk Sadel med Stænkelæder og Ridestænger, kan erholdes tilkjøbs paa Christiansminde, naar man henvender sig til Bestyreren Anders Jensen.
Lolland-Falsters Stifts-Tidende, 1842-04-14
Søndagen den 17de d. M. agter Skipper Stylsvig at afseile herfra til Kjøbenhavn, medtagende Fragtgods og Passagerer.
Lolland-Falsters Stifts-Tidende, 1842-04-14
Skipper A. W. Schrøder afseiler i næste Uge til Kjøbenhavn, medtagende Fragtgods og Passagerer.
Lolland-Falsters Stifts-Tidende, 1842-04-14
Udsalg af revne Oliefarver,
Lolland-Falsters Stifts-Tidende, 1842-04-14
Hos Undertegnede kan bekommes revne Oliefarver i alle Couleurer, samt Ferniser til billige Priser. Stubbekjøbing den 6te April 1842. C. Hansen, Maler.
Lolland-Falsters Stifts-Tidende, 1842-04-14
En Dreng, som har Lyst til at lære Maler professionen, kan antages i Lære hos Undertegnede. Stubbekjøbing den 6te April 1842. C. Hansen. 292 Rbd. 9 s. Sølv og 250 Rbd. 16 tz. Repr. Umyndiges Midler under Ourupgaard Godses Overformynderie, kan strax erholdes tillaans, mod anordnet Sikkerhed. Ourupgaard den 12te April 1842. Ferrall.
Lolland-Falsters Stifts-Tidende, 1842-04-14
Auctioner. Torsdagen den 2de d. M. Eftermiddag Kl. 1, bliver, efter Bager Knusts Enkes Begjæring afholdt en 4de Auction over hendes Gaard No 5 i denne Byes Frisegade. Til Gaarden, som bestaaer af 12 Fag Forhuus, indrettet til Værelser og Portrum, 11 Fag Sidehuus til Værelser, Kjøkken og Bageri med Ovn paa 3 Tønders Størrelse og 6 Fag Baghuus til Stald og Brændehuus, hører en rummelig Gaardsplads med Brøndsted og en god Frugt- og Kjøkkenhauge, og er den vel beliggende til ethvert Næringsbrug og i Særdeleshed for Kjøbmandshandel. Auctionen afholdes i den sælgende Eiendom og Conditionerne ere forinden til Eftersyn hos Exam. jur. Gierding her i Byen og paa mit Contoir. Nykjøbing d. 9 April 1842. Møller.
Lolland-Falsters Stifts-Tidende, 1842-04-14
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1842-04-16
Lollands Falsters Stifts Tvene. Redigeret, trykt og udgivet af W. F. Laub i Nykjøbing, No. 46. Løverdagen den 16 April.
Lolland-Falsters Stifts-Tidende, 1842-04-16
Jndenlandske Efterretninger. Hs. K. H. Kronprindsen vil efter Forlydende i Sommer foretage en Reise til et Sundheds-Bad i det øvre Jtalien, og muligen til Hjemreisen benytte Orlogsfregatten, som skal afgaae til Jtalien. (Aarh. Av.)
Lolland-Falsters Stifts-Tidende, 1842-04-16
Det har forhen i de offentlige Blade været omtalt, at der dannede sig en Forening til Modtagelse af frivillige Bidrag til Statsgieldens Afbetaling. Berl. Tid meddeler nu, at den foreløbige Central-Comitee for en saadan Forening i længere Tid har været i Virksomhed, at de foreløbige Vedtægter for Foreningen ere affattede, og at bemeldte Comitee meget snart offentlig vil fremtræde. Under Titel af: "Statsgjeldens Formindskelse har Prof. Heiberg i sine Jntelligentsblade leve ret en lille Afhandling, hvori han opfordrer til at afdrage paa den Nationalgjæld, hvori vi ere til fremmede Nationer, for hvad vi have laant af disse, og gaaer hans Forslag for nærværende Tid ud paa at spare Bogstavet et i flere fremmede Ord, saasom: Jntelligens, Substans, Residens, og i dette Øiemed stifte en Maadeholdsforening, et Selskab af Anti-TTotalister. Man vil snart see, siger Forfatteren, hvormange Patrioter der findes mellem vor Skribenter, og om lidt længere Tid høre, hvormange der findes mellem vore Medborgere i Almindelighed. Kunde den foreslagne Forening være saa heldig at vinde alle Dem, som ikke ere Medlemmer af den tidligere Forening til Statsgjældens frivillige Afbetaling, saa vilde den prise sig lykkelig; og dog vilde den alligevel henvende sig ogsaa til Disse, og gjøre dem opmærksomme paa, at de gjerne kunne have Raad til ogsaa at være Medlemmer af dette Selskab. Men skulde Nogen være tvivlraadig om hvilket han skal vælge, da maa jeg bede ham betænke, at den af mig foreslagne Forening lover ulige større Fordeele for ham selv, for Landet og for Nationaliteten, og desuden med Hensyn paa Tiden, hvori Øiemedet kan opnaaes. Jsær i sidstnævnte Henseende er Forskjellen paafaldende, thi medens det at mig foreslagne Formaal kan udføres i faa Dage eller Maaneder, saa vil det andet Selskab, for at naae sit Resultat, behøve et Tidsrum, som under alle Omstændigheder er betydelig større, uagtet det angives meget forskjelligt, nemlig fra 50 indtil 2320 Aar.
Lolland-Falsters Stifts-Tidende, 1842-04-16
J Tirsdags paakiendtes i Høiesteret Sagen imod Arrestanten forhenværende adjungeret Postmester Andreas Badstubber Mon og Tiltalte suspenderet Postmester Krigsass. Johan Ferdinand Bad stuber, af hvilke den første er actioneret for Utroskab og bedragerisk Forhold, den sidstnævnte for mislig Embedsførelse. Hvad Arrestanten Andreas Badstuber Mon angaaer, da er det ved hans under Sagen aflagte Tilstaaelse og de iøvrigt oplyste Omstændigheder godtgjort, at han, der paa en derom indgiven Ansøgning fra hans Morbroder, Tiltalte Krigsassessor Johan Ferdinand Badstuber, ved den kongelige Generalpostdirections Skrivelse af 13de Mai 1831 var bleven bemyndiget til som adjungeret at gaae Badstuber tilhaande i de ham som Postmester anfortroede Forretninger, paa dennes eget An- og Tilsvar, har i Tidsløbet fra Juli Maaned 1839 og til henimod Slutningen af Aaret 1840 brudt Seglene paa forskjellige til Postcontoiret i Præstøi ankomne Penge breve og disponeret over de deri indlagte Summer, deels til at dække privat Gjæld deels til at dække tidligere Aabninger af Pengebreve. For sit udviste Forhold var han ved Underrettens Dom anseet med Straf af 8 Aars Rasphuusarbeide efter Frdn. af 11te April 1840 § 9, hvilken Straf Overretten dog formeente at kunne forandres til 6 Aars Fæstningsarbeide. Hvad Tiltalte Krigsassessor Badstuber angaaer, da lade enkelte under Sagen oplyste Omstændigheder formode, at han ikke har været uvidende om, at der fra Arrestantens Side blev omgaaet paa en mislig Maade med de til Contoiret ankommende Breve. Efterat Sagen var indanket for Høiesteret, har en betydelig Deel af Præstø Byes Borgere indgivet en Ansøgning til Kongen for de Tiltalte. Høiesteret afsagde følgende Dom i Sagen: "Lands-Over- samt Hof- og Stadsrettens Dom bør ved Magt at stande, dog saaledes, at Straffen for Andreas Badstuber Mou bestemmes til 5 Aars Forbedringshuusarbeide i Møens Tugt- og Forbedringshuus, samt at den Krigsassessor Johan Ferdinand Badstuber idømte Mulct ansættes til 100 Rbd. Sølv. J Salarium til Advocat Buntzen for Høiesteret betale de Tiltalte, En for Begge og Begge for Een, 30 Rbd. Sølv. (Dagen.)